
AVIZ
asupra proiectului de Lege pentru aprobarea Ordonanţei de urgenţã a Guvernului nr.19/2021 privind unele măsuri fiscale, precum şi pentru modificarea şi completarea unor acte normative în domeniul fiscal
În conformitate cu prevederile art.94 și art. 115 alin. (3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată în procedură de urgență pentru aviz, care va fi transmis Comisiei pentru buget, finanțe și bănci, care este sesizată în fond cu proiectul de Lege pentru aprobarea Ordonanţei de urgenţã a Guvernului nr.19/2021 privind unele măsuri fiscale, precum şi pentru modificarea şi completarea unor acte normative în domeniul fiscal, transmis cu adresa nr. P.L.x. 186/2021 din 10 mai 2021, înregistrat la comisie sub nr.4c-3/263/2021 din 10 mai 2021.


Consiliul Legislativ, cu avizul nr. 147/25.03.2021, avizează favorabil proiectul de ordonanță de urgență cu observații și propuneri. 
Senatul, în calitate de primă cameră sesizată, a adoptat proiectul de lege, cu respectarea prevederilor art. 115 alin. (5) teza a III-a din Constituția României, republicată.

Proiectul de lege are ca obiect de reglementare stabilirea unor măsuri fiscale, precum şi modificarea şi, după caz, completarea unor acte normative în această materie, după cum urmează: modificarea şi completarea Legii nr.227/2015, modificarea Ordonanţei de urgenţă a Guvernului nr.6/2019, modificarea Ordonanţei de urgenţă a Guvernului nr.69/2020, modificarea lit.a) de la art.1 alin.(8) din Ordonanţa de urgenţă a Guvernului nr.181/2020, modificarea lit.h) de la art.6 alin.(1) din Ordonanţa Guvernului nr.39/2015. 
Proiectul vizează o serie de modificări ale unor acte normative privind impozitul pe venit, taxa pe valoarea adaugată, reglementări fiscale referitoare la educaţia timpurie, măsuri în domeniul procedurii fiscale, prorogarea termenelor pentru depunerea notificării privind intenţia de restructurare a obligaţiilor bugetare şi de depunere a cererii de restructurare, precum şi eşalonarea la plata în forma simplificată a obligaţiilor bugetare datorate după data declarării stării de urgenţă, administrate de organul fiscal central.

Examinarea proiectului de lege a avut loc în ședința comisiei din 15 septembrie 2021.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma adoptată de Senat.

Prin obiectul de reglementare și conținutul său, proiectul de lege face parte din categoria legilor ordinare.
În conformitate cu prevederile art.75 din Constituția României, republicată, și ale art. 91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

BENDE SÁNDOR
Consilier, Teodora Desagă

